Duitse sokkerspan oorleef bomaanval met klein beserings – praag.co.za
'n Verdediger van die sokkerspan Borussia Dortmund, Marc Bartra is in die hospitaal opgeneem is nadat hy Dinsdagaand in 'n ontploffing beseer is kort voor die span in die kwarteindstryd van die UEFA Kampioenskapsliga teen Monaco te staan sou kom.
Die kragmeting sou by hulle tuisstadion in Dortmund in Duitsland plaasvind. Volgens die polisie het drie ontploffings plaasgevind kort nadat die bus met die span hul hotel verlaat het.
Die wedstryd is na die ontploffings uitgestel tot vanaand. Bartra is die enigste speler wat in die ontploffings beseer is. Hy het 'n operasie ondergaan vir 'n gebreekte been in sy gewrig.
Die Duitse polisie praat van spore van "ernstige plofstof" wat gevind is en is glo in besit van 'n brief waarin verantwoordelikheid vir die ontploffing geneem word, maar DPA, die Duitse nuusagentskap sê dit word nie verbind met terreur nie.
Dit is dalk so, maar indien dit wel verbind kan word met terreur gaan dit sokker duur kos, en dit sal nie verbasend wees as die owerhede dit wil toesmeer nie.
Skrywer praagGepubliseer op 12 April 2017 Kategorieë Internasionale nuus, NuusSleutelwoord bomaanval, Duitsland, sokker terreur
Vorige Vorige artikel: Is die VSA ISIS se nuwe lugmag?
Volgende Volgende artikel: Poetin: Die enigste oortreding in Sirië is VSA wat internasionale reg skend